นพดล อินนา

ผู้ช่วยศาสตราจารย์ ดร. นพดล อินนา (เกิด 16 พฤศจิกายน พ.ศ. 2503) สมาชิกวุฒิสภา อดีตสมาชิกสภาผู้แทนราษฎร ระบบบัญชีรายชื่อ สังกัดพรรคไทยรักไทยดร.นพดล อินนา พรรคไทยรักไทย และอดีตรองอธิการบดีมหาวิทยาลัยธรรมศาสตร์

 การศึกษา 
ผู้ช่วยศาสตราจารย์ ดร. นพดล อินนา จบการศึกษาชั้นมัธยมจากโรงเรียนวิสุทธรังษี จังหวัดกาญจนบุรี จบการศึกษาระดับปริญญาตรีจากคณะวิศวกรรมศาสตร์ (เกียรตินิยม) จากมหาวิทยาลัยขอนแก่น ปริญญาโท จากสถาบันเทคโนโลยีแห่งเอเชีย และมหาวิทยาลัยนานาชาติประเทศไอร์แลนด์ (เกียรตินิยมอันดับ 1) และปริญญาเอก(เกียรตินิยมยอดเยี่ยม) จาก มหาวิทยาลัยแมคกิลล์ ประเทศแคนาดา และ Post Doctorate จากที่เดียวกันนี้อีกด้วย

 การทำงาน 
ผู้ช่วยศาสตราจารย์ ดร. นพดล อินนา เคยดำรงตำแหน่งรองคณบดีคณะวิศวกรรมศาสตร์, ผู้อำนวยการสถาบันเทคโนโลยีนานาชาติสิรินธร และรองอธิการบดีฝ่ายวางแผนพัฒนาและเทคโนโลยี มหาวิทยาลัยธรรมศาสตร์ Chief Information Officer (CIO) มหาวิทยาลัยธรรมศาสตร์ ก่อนจะลาออกจากราชการไปทำงานภาคเอกชน และเข้าสู่วงการการเมืองในที่สุด โดยทำงานใกล้ชิดกับ ร.ต.อ.ปุระชัย เปี่ยมสมบูรณ์ ในสังกัดพรรคไทยรักไทย จากนั้นได้ลงสมัคร สส.แบบบัญชีรายชื่อ ลำดับที่ 70 ของพรรคใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 และได้เป็นสมาชิกสภาผู้แทนราษฎร (พ.ศ. 2544-2548) ต่อมาจึงได้ลาออกจากพรรคไทยรักไทย พร้อมกับ ร.ต.อ.ปุระชัย เปี่ยมสมบูรณ์ เนื่องจากมีแนวทางการทำงานที่ไม่ตรงกัน

ผู้ช่วยศาสตราจารย์ ดร. นพดล อินมา ได้รับโปรดเกล้าฯ แต่งตั้งเป็นกรรมการนโยบายตำรวจแห่งชาติ ประเภทผู้ทรงคุณวุฒิด้านพัฒนาองค์กร (ก.ต.ช.) กรรมการสภาประเภทผู้ทรงคุณวุฒิโรงเรียนนายร้อยตำรวจสามพราน และประธานอนุกรรมการนโยบายตำรวจแห่งชาติ (อ.ก.ต.ช) ด้านการตรวจสอบและติดตามการบริหารงานตำรวจ  และ ได้รับเลือกจากสภามหาวิทยาลัยขอนแก่นให้เป็นศิษย์เก่าดีเด่นมหาวิทยาลัยขอนแก่น ปี พ.ศ. 2544 

ในปี พ.ศ. 2554 ผู้ช่วยศาสตราจารย์ ดร. นพดล อินมา ได้กลับเข้ามาทำงานการเมืองอีกครั้งโดยการเข้าร่วมงานกับพรรครักษ์สันติ ซึ่งมีร้อยตำรวจเอก ดร.ปุระชัย เปี่ยมสมบูรณ์ เป็นประธานที่ปรึกษาพรรค โดยลงสมัครในระบบบัญชีรายชื่อ ลำดับที่ 2 แต่ไม่ได้รับเลือกตั้ง

ในปี พ.ศ. 2567 ผู้ช่วยศาสตราจารย์ ดร. นพดล อินนา ได้ลงสมัครรับเลือกตั้งวุฒิสภา กลุ่มสิ่งแวดล้อมและพลังงาน และได้รับเลือกตั้งเป็นลำดับที่ 8 ของกลุ่ม ในเดือนตุลาคม พ.ศ. 2567 ได้รับเลือกให้เป็นคณะทำงานด้านวิทยาศาสตร์และเทคโนโลยี  ของสหภาพรัฐสภา (Working Group on Science and Technology, Inter-Parliamentary Union: IPU) มีวาระการดำรงตำแหน่ง 4 ปี ในเดือนมกราคม พ.ศ. 2568 ได้รับเลือกเป็นประธานกลุ่มมิตรภาพรัฐสภา ไทย - สาธารณรัฐเช็ก (President, Thailand - Czech Republic Parliamentarians Friendship Group) และในการประชุมสมัชชาสหภาพรัฐสภาครั้งที่ 150 ณ เมืองทาชเคนต์ (Tashkent) ประเทศ อุซเบกิสถาน (Uzbekistan)  เดือนเมษายน พ.ศ. 2568 ได้รับเลือกให้เป็นรองประธานคณะทำงานด้านวิทยาศาสตร์และเทคโนโลยี  ของสหภาพรัฐสภา (Vice-Chairperson of Working Group on Science and Technology, Inter-Parliamentary Union: IPU) ด้วยมติเอกฉันท์จากสมาชิก 21 ประเทศในคณะทำงานฯ และจากสมาชิกสหภาพรัฐสภา 181 ประเทศ นับว่าเป็นเกียรติต่อรัฐสภาไทยและประเทศไทย เดือนสิงหาคม พ.ศ. 2568 ได้รับแต่งตั้งให้เป็นประธานคณะกรรมการพัฒนาวิทยาศาสตร์ เทคโนโลยี และสิ่งแวดล้อม วุฒิสภา และประธานคณะอนุกรรมการขับเคลื่อนพัฒนาวิทยาศาสตร์ เทคโนโลยี วุฒิสภา ในเดือนกันยายน 2568 ได้รับเลือกให้เป็นประธานคณะกรรมาธิการวิสามัญพิจารณาศึกษาข้อดีข้อเสียการยกเลิก MOU43 และ MOU44 เพื่อแก้ไขปัญชายแดนไทย-กัมพูชา วุฒิสภา     

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๐ ตอนที่ ๑๙ ข หน้า ๓๓, ๑ ธันวาคม ๒๕๔๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๙ ตอนที่ ๒๑ ข หน้า ๖๔, ๔ ธันวาคม ๒๕๔๕

 อ้างอิง 

หมวดหมู่:ข้าราชการพลเรือนชาวไทย
หมวดหมู่:อาจารย์คณะวิศวกรรมศาสตร์
หมวดหมู่:ผู้ช่วยศาสตราจารย์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:พรรครักษ์สันติ
หมวดหมู่:บุคคลจากโรงเรียนวิสุทธรังษี
หมวดหมู่:บุคคลจากคณะวิศวกรรมศาสตร์ มหาวิทยาลัยขอนแก่น
หมวดหมู่:บุคคลจากสถาบันเทคโนโลยีแห่งเอเชีย
หมวดหมู่:บุคคลจากสถาบันเทคโนโลยีนานาชาติสิรินธร มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลจากวิทยาลัยนวัตกรรมอุดมศึกษา มหาวิทยาลัยธรรมศาสตร์
หมวดหมู่:พรรคประชาสันติ
หมวดหมู่:สมาชิกวุฒิสภาไทย